procesaur/Wiki.mk huggingface dataset:
Акинџија

Акинџија — припадник на нередовните отомански коњанички единици кои биле или Турци или имале друго потекло, а кои напаѓале непријателски територии за плен. Тие биле од суштинско значење за ширењето на Османлиите во периодот помеѓу 14 и 16 век. Во Југоисточна Европа постоеле 4 главни групи акинџии, со наследно право на водачи од лозите Михалоглу, Малкочоглу, Тураханоглу и Евреносоглу.
Во текот на нападите користеле лак и стрела и напаѓале во групи. Тие биле толку успешни што можеле да победат тешка коњаница бидејќи нивните коњи биле многу брзи. Освен лак и стрела користеле и меч.
1 Поврзано
* Јаничар
* Спахија
* Башибозук
2 Наводи
Корапски Езера

Корапски езера — неформално име за ледничките езера на планината Кораб во Западна Македонија. Од нив, на територијата на Република Македонија има 8 постојани и 10-тина повремени, додека нешто помал број има на албанската страна. Попознати од нив се:
* Големокорапско Езеро (2500 м)
* Чукино Езеро (2370 м)
* Малокорапско Езеро (2350 м)
* Изгревно Езеро (2330 м)
* Кобилино Езеро (2320 м)
* Горно Радомирско Езеро (2160 м)
* Шилско Езеро (2070 м)
* Мало Грамско Езеро (1950 м)
* Големо Грамско Езеро (1880 м)
* Бачилско Езеро (1870 м)
* Бабино Езеро (1820 м)
* Долно Радомирско Езеро (1775 м)
* Средно Езеро (1680 м)
* Долно Езеро (1620 м)
* Извирско Езеро (1610 м)
* Црно Езеро (1490 м)
Најпознато е секако Големо Корапско Езеро, кое се наоѓа на 2500 м надморска височина веднаш под самиот врв Голем Кораб, поради фактот што претставува највисоко ледничко езеро, како и највисока водена површина во Македонија воопшто.
По површина убедливо најголемо е Грамското Езеро на албанската страна. На таа страна езерата се многу поголеми отколку на македонската, но тие езера лежат и на помала надморска височина во однос на оние на македонската страна.
1 Галерија
Халкидик

Халкидик или Халкидички Полуостров (|Χαλκιδική, ''Халкидики'') — полуостров во Егејска Македонија, денес во Грција. Сместен е помеѓу Солунскиот и Струмскиот Залив. Денес е дел од облата Централна Македонија.
Во првата етно-географска карта на Македонија од Димитрија Чуповски полуостровот е напишан под името Халкидонски Полуостров. На самиот тој полуостров длабоко во Егејско Море навлегуваат три помали полуострови: Касандра, Лонгос и Света Гора (Атос).
1 Административна поделба
Поголемиот дел од полуостровот му припаѓа на истоимениот округ Халкидик. Северниот дел влегува во Солунскиот округ, а југоисточниот ракав е во состав на монашката република Света Гора.
2 Поврзано
* Халкидик (округ)
Халштат

Халштат (|Hallstat) — гратче во округот Гмунден во покраината Горна Австрија, Австрија. Сместен е на брегот на истоименото езеро, на автопатот помеѓу Салцбург и Грац. Зафаќа површина од и тука живеат 794 жители.
Халштат е познат по добивањето на сол, кое датира уште од праисторијата. Освен тоа, Халштат е прочуен по Халштатската култура, која е една од првите култури на келтските, пракелтските и предилирските народи од младото железно време, кои живееле на местото околу 800–450 г. п.н.е.
1 Поврзано
* Халштатско Езеро
Гросбрајтенбах (општинска заедница)

Гросбрајтенбах (|Großbreitenbach) — поранешна општинска заедница во округот Илм, во Тирингија, Германија. Седиштето на општинската заедница било во Гросбрајтенбах. Била распуштена во јануари 2019 година.
Општинската заедница Гросбрајтенбах се состоела од следниве општини:
# Алтенфелд
# Белен
# Фридерсдорф
# Гилерсдорф
# Гросбрајтенбах
# Вилденшпринг
Ејвинд Леонардсен

Ејвинд Леонардсен (роден 17 август 1970) — норвешки поранешен фудбалер.
1 Кариера
Леонардсен се повлекол од фудбалот по сезоната 2007, и во тој момент тој бил капитен на тимот на Штромгодсет во норвешката Премиер дивизија. Тој поминал девет години од својата кариерата играјќи во англискиот фудбал за екипите на Вимблдон, Ливерпул, Тотенхем и Астон Вила. Професионалната кариера ја започнал во тимот на Молде, а во Норвешка играл уште за екипите на Розенборг, Лин и Штромгодсет.
Леонардсен има 86 настапи за норвешката репрезентација, и постигнал 19 гола. Тој бил дел од репрезентацијата на Норвешка која настапила на Светските првенства 1994 и 1998 година.
Македонска книжевна авангарда

Македонска книжевна авангарда претставува македонска литературна награда за ново авангардно книжевно творештво, што ја доделуваат издавачката куќа „Феникс“ и Фондацијата „Македонија презент“ од Скопје. Прв историски добитник била писателката Елена Пренџова.
1 Лауреати
Година, Добиник, Книга
2012, Елена Пренџова, ''Живот под ѕвездите''
2013, Марина Мијаковска, ''Психоаналитичка алхемија од страсти''
2014, Дејан Трајкоски, ''Неверство''
2015, Стефан Марковски, ''Продавачот на ветер и магла и други приказни''
2016, Ана Бунтеска, ''Колку е потребно за среќа''
2 Поврзано
*Гоце Делчев;
*Прозни мајстори - прозна награда на фондацијата и ИК Феникс;
*Златен прстен - награда за творечки опус и високи креативни дострели на книжевен план на фондацијата и ИК Феникс;
*Струшко изгрејсонце - награда за најдобра книга за деца и млади од македонски автор;
*Гоцева мисла - меѓународна награда за културен натпревар меѓу народите;
*Ана Франк - меѓународна наградаза врвни остварувања на планот на литературата за деца и млади;
Говерла

Говерла (|Говерла; |Hóvár; |Hovârla; |Howerla) — планина во состав на Карпатите и со 2.061 м, највисока точка во Украина. Врвот се наоѓа во источниот дел на Бескидите, во областа Чорногора. Падините се покриени со шума од бука и смрека, над која се протега појас на супалпски ливади наречени „полонина“ на украински. На источната падина се наоѓа главниот извор на реката Прут. Името има староунгарско потекло и означува ''снежна планина''.
Датумот на првото искачување е непознат. Кон крајот на 19 век, врвот станал позната туристичка атракција, особено меѓу туристите од соседните градови на Галиција. Во 1880 била обележена првата туристичка рута помеѓу врвот Говерла и Крани Лух од Леополд Вајгел од здружението Галиција Татра. Следната година било изградено првото засолниште за туристите.
Во 20 век се здобила со поголема популарност, како место за екстремни спортови. Некои патеки се обележани како 1A во зимскиот период (од доцна есен до мај), според системот на оценување од СССР. Денес, поради неговата популарност, многу љубители во алпинизмот со недоволни вештини често доживуваат несреќи, како замрзнатини, хипотермија, па дури и смрт.
Вилденшпринг

Вилденшпринг (|Wildenspring) — село и поранешна општина во округот Илм, во сојузната покраина Тирингија, Германија. Од 1 јануари 2019 година претставува дел од градот Гросбрајтенбах.
1 Географија
Вилденшпринг се наоѓа помеѓу Лангер Берг на запад и долината на Шварца на исток. Северно од местото лежи долината на Јункерсбах, а јужно тече Курау. Обете се притоки на Шварца. Хаусберг е највисока точка со 667 метри.
1.1 Соседни места
Општината се граничи со местата Фридерсдорф, Хершдорф, Меленбах-Гласбах и Белен.
Алтенфелд

Алтенфелд (|Altenfeld) — село и поранешна општина во округот Илм, во сојузната покраина Тирингија, Германија. Од 1 јануари 2019 година претставува дел од градот Гросбрајтенбах.
Местото е признаено покраинско одморалиште.
1 Географија
Алтенфелд е најјужно место во округот Илм. Селото се протега во насока запад-исток, на надморска височина од 550 до 650 метри.
Фридерсдорф (Тирингија)

Фридерсдорф (|Friedersdorf) — село и поранешна општина во округот Илм, во сојузната покраина Тирингија, Германија. Од 1 јануари 2019 година претставува дел од градот Гросбрајтенбах.
1 Географија
1.1 Местоположба
Западно од општината се наоѓа Лангер Берг со височина од 808 метри, додека источно се протега долината на Шварца. Фридерсдорф претставувала најмала општина во округот Илм.
1.2 Соседни места
Почнувајќи од север, надесно, општината се граничи со Хершдорф, Вилмерсдорф, Вилденшпринг, Белен, Гросбрајтенбах и Гилерсдорф.
Белен (Тирингија)

Белен (|Böhlen) — село и поранешна општина во округот Илм, во сојузната покраина Тирингија, Германија. Од 1 јануари 2019 година претставува дел од градот Гросбрајтенбах.
Белен се наоѓа околу 13 километри југоисточно градот Илменау на Тириншката Висорамнина, сместен на левиот брег на реката Шварца.
1 Географија
Белен се наоѓа помеѓу Лангер Берг и долината на Шварца на околу 610 метри во југоисточниот дел на округот Илм на премин помеѓу Тириншката Шума на запад и Тириншката Висорамнина на исток.
Највисока точка на местото е 675,9 метри наречено Милхберг, додека најниска точка е во долината на Шварца на околу 395 метри.
Днестар

Днестар (|Дністе́р, |Nistru) е река во Источна Европа. Најпрвин тече низ Украина, а потоа и низ Молдавија (каде ја дели самопрогласената територија Приднестровие од остатокот на земјата), за конечно да се влие во Црното Море, повторно на украинска територија.
1 Потекло на поимот
Името на реката води потекло од староиранскиот збор ''Dānu nazdya'' („блиска река“). Значењето на зборот «река» во антиката доаѓало од праиндоевропскиот збор ''dānu'' (што значи „водотек“). Од таму доаѓа првиот слог од зборот — «Дн-». Грците го нарекувале ''Danastris'', Тирас (грчки ''Τύρας''; најверојатно поради градот Тираспол кој се наоѓа во Молдавија), Италијанците — Џенестера, старите Германи — Агалингус, Турците — Турлој. Во скито-сарматскиот јазик зборот ''dānu'' означувал вода, река (во современиот осетиски — «дон»).
2 Географија
Днестар извира во Украина, близу градот Дрогобич, до границата со Полска и тече кон Црното Море. Нејзиниот тек претставува дел од границата помеѓу Украина и Молдавија, по што тече низ Молдавија во вкупна должина од 398 километри, одвојувајќи дел од територијата на Молдавија со Приднестровие. Подоцна повторно претставува дел од молдавско-украинската граница, потоа тече низ Украина до Црното Море, каде нејзиниот естуар го образува Днестарскиот лиман.
Долж долниот тек на Днестар, западниот брег е висок и ридест, додека источниот е низок и рамен. Реката претставува ''де факто'' крај на Евроазиската степа. Нејзини важни притоки се Реут и Бик.
Гросбрајтенбах (место)

Гросбрајтенбах (|Großbreitenbach) — поранешен град во округот Илм, во сојузната покраина Тирингија, Германија. Се наоѓа 13 километри југоисточно од градот Илменау.
Градот претставувал административно седиште на поранешната истоимена општинска заедница.
На 1 јануари 2019 година, дотогашниот град бил укинат и станал само една единица во истоимениот нов град.
1 Географија
Гросбрајтенбрах се наоѓа на Тириншката Висорамнина, околу 50 километри јужно од покраинскиот главен град Ерфурт и околу 15 километри југоисточно од градот Илменау помеѓу Лангер Берг на север, долината на Шварца на југоисток и Ренштајг на југозапад.
Местото Гросбрајтенбах се наоѓа на околу 600 метри надморска височина.
Струшко изгрејсонце

Струшко изгрејсонце претставува награда за најдобра книга за деца и млади од македонски автор, што ја доделуваат издавачката куќа „Феникс“ и Фондацијата „Македонија презент“ од Скопје;. Прв историски добитник бил писателот Киро Донев.
1 Лауреати
Година, Добиник, Книга
2010, Киро Донев, Театар без билет
2011, Петко Шипинкаровски, Златните обетки на Марија
2012, Панде Манојлов, Сонувај добрина
2013, Добре Тодоровски, Прокоба
2014, Трајче Кацаров, Ојле Брада во животинска балада
2015, Васил Тоциновски, Победници
2016, Ели Маказлиева, Весели песни со букви лесни
2017
2018, Билјана Станковска, Кој ги краде соништата
2 Поврзано
*Гоце Делчев;
*Прозни мајстори - прозна награда на фондацијата и ИК Феникс;
*Златен прстен - награда за творечки опус и високи креативни дострели на книжевен план на фондацијата и ИК Феникс;
*Македонска книжевна авангарда - награда за ново авангардно книжевно творештво на фондацијата;
*Гоцева мисла - меѓународна награда за културен натпревар меѓу народите;
*Ана Франк - меѓународна наградаза врвни остварувања на планот на литературата за деца и млади;
Лангер Берг

Лангер Берг (|Langer Berg) — поранешна општинска заедница во округот Илм, во сојузната покраина Тирингија, Германија. Седиштето на општинската заедница било во градот Герен.
Општинската заедница Лангер Берг се состоела од следниве општини:
# Герен
# Хершдорф
# Нојштат на Ренштајг
# Пеневиц
Стир

Реката Стир (|Стир; |Стырь) е десна притока на реката Припјат, со должина од 494 километри. Нејзиното сливно подрачје е 13.100 км<sup>2</sup>.
Реката Стир извира близу Броди, во украинската Лавовска област, потоа тече низ Ровненската и Волинската област, а потоа низ белорускаа област Брест, каде конечно се влева во Припјат.
Во текот на 1915-16, реката Стир била дел од фронтот помеѓу армиите на Австроунгарија и Руската Империја.
Поголеми населени места на реката се Луцк, Стари Чорториск и Вараш.
Пеневиц

Пеневиц (|Pennewitz) — село и поранешна општина во округот Илм, во сојузната покраина Тирингија, Германија. Од 6 јули 2018 година претставува дел од градот Илменау.
1 Географија
1.1 Местоположба
Пеневиц се наоѓа во северното подножје на Тириншката Шума помеѓу Лангер Берг на југ и Клостерфорст Паулинцела на север. Источно од местото се наоѓа долината на Рине.
1.2 Општински единици
Околу 200 метри западно од Пеневиц се наоѓа населбата Зорге, која сепак не претставува посебна единица.
Луцк

Луцк (|Луцьк, |Łuck, |Луцак или Луцк) — град на реката Стир во северозападна Украина. Тој е административен центар на Волинската област и административен центар на околниот Луцки реон, во рамките на област. Градот е исто така означен како посебен реон во рамките на областа.
Светско првенство во ракомет за мажи 2013

Светското првенство во ракомет за мажи 2013 било 23. издание на Светското првенство во ракомет за мажи во организација на Меѓународната ракометна федерација кое се одржало во Шпанија од 11 јануари до 27 јануари.
Шпанија до сега никогаш немала организирано Светско првенство во ракомет. Се играло во шест градови: Мадрид, Барселона, Севиља, Сарагоса, Гранољерс и Гвадалахара. Полуфиналните натпревари се играле на 25 јануари во Барселона, а финалето се играло 27 јануари во салата Сант Џорди во Барселона.
Шпанија го освоила првенството, победувајќи ја Данска во финалето со 35-19.
1 Градови домаќини
Барселона, Мадрид, Сарагоса, Гранољерс
Палау Сант Џорди, Каха Магика, Пабељон Принсипе Фелипе, Палау д’Еспортс де Гранољерс
Капацитет: 16.500, Капацитет: 12.442, Капацитет: 11.000, Капацитет: 5.685
Севиља
Паласио Мунисипал де Депортес Сан Пабло
Капацитет: 9.500
Гвадалахара
Паласио Мултиусос де Гвадалахара
Капацитет: 5.479
2 Ждрепка
Ждрепките за формирање на групите за 23. Светско превенство во ракомет биле одржани на 19 јули 2012 година во Мадрид.
Екипите биле поделени во шест т.н. „шешири“ по четири екипи. Групите се формирани со извлекување по една екипа од секој „шешир“ и така се формирале групи за преднатпреварување.
Шешир 1, Шешир 2, Шешир 3, Шешир 4, Шешир 5, Шешир 6
3 Прв круг
Ждрепката била одржана на 19 јули 2012. Распоредот за играње бил објавен на 5 август 2012.
Дваесет и четири екипи биле поделени во следниве четири групи. По одигрувањето на натпреварувањето по групи, најдобрите четири екипи продолжуваат во осминафиналето. Последните две екипи во секоја група ќе играат натпревари за пласман.
3.1 Критериум за изедначување
При појава на изедначување со еднаков број на бодови, одредувањето на местата ќе биде определено преку следниве критериуми во соодветен редослед:# број на бодови освоено во меѓусебните натпревари
# разлика на голови во меѓусебните натпревари
# број на голови забележан помеѓу меѓусебните екипи (доколку се работи за повеќе од две екипи со исти бодови)
# разлика на голови на сите натпревари во групата
# број на голови забележан на сите натпревари во групата
# влечење ждрепка
Екипи кои продолжуваат во главната фаза
3.2 Група А
--------------------------------------------------------
3.3 Група Б
--------------------------------------------------------
3.4 Група Ц
--------------------------------------------------------
3.5 Група Д
--------------------------------------------------------
4 Завршница
4.1 Осминафинале
----------------------------
4.2 Четврт-финале
------------
4.3 Полуфинале
----
5 Статистики
5.1 Краен пласман
Место, Екипа
4
5
6
7
8
9
10
11
12
13
14
15
16
17
18
19
20
21
22
23
24
Шампиони на Светското првенство во ракомет за мажи 2013
5.2 Најдобри стрелци
Место, Име, Екипа, Голови, Шутови, %, Одиграни
1, Андерс Егерт, 55, 65, 85%, 9
2, Иван Чупиќ, 50, 70, 71%, 9
3, Тимур Дибиров, 46, 68, 67%, 7
4, Сијархеи Рутенка, 46, 69, 66%, 6
5, Кирил Лазаров, 44, 75, 58%, 6
6, Ахмед Мостафа, 42, 77, 54%, 6
7, Гудјон Валур Сигурдсон, 41, 70, 58%, 6
8, Домагој Дувњак, 41, 72, 57%, 9
9, Емил Лудвиг Фојхтман, 40, 65, 61%, 7
10, Јуре Доленец, 39, 51, 76%, 9
Source:
Хершдорф

Хершдорф (|Herschdorf; порано исто така Хершдорф кај Кенигзе) — село и поранешна општина во округот Илм, во сојузната покраина Тирингија, Германија. Од 1 јануари 2019 година претставува дел од градот Гросбрајтенбах.
1 Географија
Хершдорф се наоѓа помеѓу Лангер Берг на запад и долината на Шварца на исток. Местото се наоѓа на височина од околу 650 метри. Северно од него се наоѓа изворот на реката Рине, а јужно извира Јункербах, притока на Шварца.
1.1 Соседни места
Општината се граничи со Илменау, Кенигзе, Дребишау, Меленбах-Гласбах, Вилденшпринг, Фридерсдорф и Гилерсдорф.
Универзитет за аудиовизуелни уметности ЕСРА

Универзитет за аудиовизуелни уметности - Европска филмска, театарска и танцова академија ЕФТА(Скопје-Париз-Есен-Ротердам) — македонска приватна филмска академија која започнала со работа во 2007 година и претставува прв приватен Универзитет од областа на аудиовизуелните уметности во Македонија. Основач на Универзитетот е Јордан Плевнеш, истакнат драмски автор.
1 Историја
Со формирањето на Универзитетот за аудиовизуелни уметности - Европска филмска, театарска и танцова академија ЕФТА(Скопје-Париз-Есен-Ротердам), бил создаден еден мост помеѓу европските искуства од аудиовизуелните области со традицијата и искуствата во Македонија. Особено важно е да се напомене воведувањето на неколку катедри од аудиовизуелните области за коишто досега во Македонија воопшто не постоела можност за високо образовна, академска едукација. Универзитетот формира и црпи искуства од примерот на ЕСРА Франција (École Supérieure de Réalisation Audiovisuelle – Висока школа за аудиовизуелна реализација), која постои од 1972 година и со која што има склучено договор кој се однесува на соработка при реализирањето на студиите, заедничките студентски проекти, како и размена на искуства за оние струки за кои во овој регион не постои едукациско искуство. Овој факт за студентите претставува можноста третата, завршна година да ја посетуваат во Париз, Ница, Динан или Рен, а специјалистичките студии да ги завршат во Њујорк. Универзитетот на студентите им нуди на располагање најсовремена техника со што тие ги имаат сите потребни услови за валитетно следење на наставата и совладување на наставните програми. Универзитетот ја доделува наградата за високи достигнувања во областа на аудиовизуелните уметности Златен Дедал.
2 Факултети
Универзитетот располага со 5 факултети, и тоа:
;Факултет за филмски уметности
*Модул Филмска и ТВ камера
*Модул Филмска и ТВ монтажа
*Модул Филмска и ТВ режија
*Модул Аудиовизуелна заштита на филмски, телевизиски, видео и радио материјали
;Факултет за театарски метности
*Модул Театарска режија
*Модул Мултимедијална режија
*Модул Драматургија
*Модул Глумечка игра
;Факултет за сценски дизајн
*Модул Анимација
*Модул Фотографија
*Модул Костимографија
;Факултет за применета музика
*Модул Композиција на филмска музика
*Модул Вокална интерпретација
*Модул Современи танци (Skopje Dance Academy)
;Факултет за тонска продукција
*Модул Звучен инженеринг
Гоцева мисла

Гоцева мисла претставува меѓународна награда за културен натпревар меѓу народите, инспирирана од мислата „''Јас го разбирам светот како поле за културен натпревар меѓу народите“'' од револуционерот Гоце Делчев. Наградата се доделува во пресрет на неговиот роденден на 4 февруари секоја година на лица кои дале особен придонес во културна афирмација на македонскиот народ и некоја друга нација. Прв историски добитник бил хрватскиот амбасадор во Македонија, Златко Крамариќ во 2013 година. Наградата ја доделува Фондацијата за културна и научна афирмација и презентација „Македонија Презент“ од Скопје.
1 Лауреати
Година, Добитник, Занимање, Образложение
2013, Златко Крамариќ, амбасадор, награден за афирмација и популаризација на македонската книжевност, уметност и култура, за воспоставување и негување на меѓусебните културни врски меѓу Македонија и Хрватска, за континуираното одржување на демократските процеси и перманентното поттикнување на културниот натпревар меѓу народите
2014, Олга Панкина, писателка и преведувачка од русија, наградена за нејзиниот севкупен придонес на планот на афирмацијата и презентацијата на македонската книжевност и култура во странство, посебно за големиот број преводи и објавени дела од македонски автори на руски јазик
2015, Данијела Костадиновиќ, универзитетски професор од Србија, наградена за севкупниот ангажман и придонес на планот на афирмацијата и презентацијата на македонската книжевност и култура во странство, посебно со нејзините бројни текстови, преводи и книги од македонски автори на српски јазик
2016, Тања Попова и Звонко Танески, поет (Попова) и преведувач (Танески), Попова наградена за севкупниот ангажман и придонес на планот на афирмацијата и презентацијата на македонската книжевност и култура во странство, посебно со нејзините бројни преводи на дела од македонски автори на бугарски јазик Танески награден за бројните преводи на македонски автори и книги на словачки јазик.
2017, Волф Ошлис, Горан Калоѓера, Лилјана Јанаќковиќ и Ресул Шабани, /, /
2018, Суат Енѓулу, Елка Наголова и Ристо Василевски, /, /
2019, Кирил Темков, Жан-Патрик Конрад, професот од Филозофскиот факултет во Скопје ( Темков) и претседател на Европската академија на науките, уметностите и книжевностите со седиште во Париз (Конрад), /
2020
2021
2022
2023
2024
2025
2026, Зорица Митровиќ, „за нејзиниот исклучителен личен придонес и животно дело во афирмацјата зачувувањето и развојот на македонската култура и јазик во Република Србија“
Петре Димовски, Писател, „за неговиот исклучителен и долгорочен придонес во развојот на македонската книжевност, како и за богатото и жанровски разновидно творештво кое остава трајна трага во македонската културна историја“
2 Поврзано
*Гоце Делчев;
*Прозни мајстори - прозна награда на фондацијата и ИК Феникс;
*Златен прстен - награда за творечки опус и високи креативни дострели на книжевен план на фондацијата и ИК Феникс;
*Македонска книжевна авангарда - награда за ново авангардно книжевно творештво на фондацијата;
*Струшко изгрејсонце - награда за најдобра книга за деца и млади од македонски автор, што ја доделуваат издавачката куќа „Феникс“ и Фондацијата „Македонија презент“ од Скопје;
Нојштат на Ренштајг

Нојштат на Ренштајг (|Neustadt am Rennsteig) — село и поранешна општина во округот Илм, во сојузната покраина Тирингија, Германија. Од 1 јануари 2019 година претставува дел од градот Гросбрајтенбах.
1 Географија
Нојштат се наоѓа на височина од 805 метри на Ренштајг, со што припаѓа на едни од највисоките места во Тирингија. Југозападно се наоѓа долината на Шлојзе.
1.1 Општински единици
Кон Нојштат припаѓа Калерт, едно помало место, околу два километри јужно, сместено исто така на Ренштајг.
Во близина на Нојштат се наоѓа Драјхеренштајн.
1.2 Соседни места
Почнувајќи од север, па надесно, општината се граничела со: Илменау, Гросбрајтенбах, Алтенфелд, Шлојзегрунд, Фрауенвалд и Штицербах.
Герен (Илм)

Герен (|Gehren) — поранешен град и општина во округот Илм, во сојузната покраина Тирингија, Германија. Се наоѓа околу осум километри источно од градот Илменау во долината на Волрозе помеѓу Тириншката Шума на југозапад и Тириншката Висорамнина на југоисток. Денес, во Герен е сместено покраинското шумско училиште.
Герен бил седиште на амт уште од средниот век. Во областа на амтот влегувал југоисточниот дел на денешниот округ Илм околу местата Лангевизен, Герен и Гросбрајтенбах, кои припаѓале на Големото Војводство Шварцбург-Зондерсхаузен. Кон крајот на век, во Герен се отвориле бројни фабрики со индустријализацијата.
Од 6 јули 2018 година претставува дел од градот Илменау, каде бил припоен со административната реформа.
1 Географија
Герен се наоѓа на североисточниот раб од Тириншката Шума, околу осум километри источно од Илменау. На југоисток од градот почнува Тириншката Висорамнина. Герен се наоѓа на устието на реките Шобзе во Волрозе, притока на Илм.
Северниот, југозападниот и југоисточниот дел на градското подрачје се шумски делови, додека во остатокот се наоѓаат долини.
2 Историја
Станал град во 1855 година. Помеѓу 1881 и 1998 година, Герен бил поврзан со Илменау со железница.
Замокот во Герен бил запален во 1936 година.
3 Галерија
Османлиска култура

Културата на Отоманското Царство во текот на неколку векови се менувала во зависност од освоените територии. Во текот на својата историја во империјата живееле значителен број на Грци, Ерменци, Асирци и Словени кои поседувале одредена автономија преку формираните милети и чии различни култури имале одредено влијание врз османлиската.
Во првите векови од создавањето на земјата, Османлиите биле насочени најпрвин кон византиските делови на Анадолија а подоцна и во Европа објавувајќи џихад или света војна на христијаните. Првите владетели на империјата се нарекувале ''Гази'' или војници. Сепак, по преселувањето на турското население кон западните земји и асимилацијата на балканските народи, започнала апсорбација на различните видови култури.
1 Поврзано
* Османлиска архитектура
* Отомански турски јазик
* Отоманска кујна
Днепропетровска Област

Днепропетровската Област (украински: ''Дніпропетровська область'') — област во југоисточниот дел на Украина, најважен индустриски регион во државата. Административен центар на областа е градот Днипро.
Во 2019 година, Уставниот суд на Украина ја одобрил промената на името на областа во „Сечеславска област“ (|Січеславська область). Промената сè уште не е имплементирана.
1 Географија
Днепропетровската Област има вкупна површина од 31.914 км<sup>2</sup> (5,3% од Украина). На запад се граничи со Николаевската и Киривоградската област, на север со Полтавската и Харковската област, на југ со Запорошката и Херсонската Област, на исток со Донечката област. Во областа има 1.484 села и 13 градови. Најголемата река е Днепар.
2 Демографија
Неговото население во 2004 година било 3.493.062, што сочинувало 5,3% од целокупното украинско население.
* 2273,4 (1939);* 2704,8 (1959);* 3343,0 (1970);* 3639,4 (1979);* 3881,2 (1989);* 3899,4 (1990);* 3908,7 (1991);* 3918,6 (1992);* 3936,4 (1993);* 3923,7 (1994);* 3888,8 (1995);* 3848,3 (1996);* 3805,0 (1997);* 3758,7 (1998);* 3714,9 (1999);* 3662,6 (2000);* 3612,6 (2001);* 3567,6 (2002);* 3532,8 (2003);* 3502,9 (2004);* 3476,2 (2005);* 3447,2 (2006);* 3422,9 (2007);* 3398,4 (2008);* 3374,2 (2009);* 3355,5 (2010);* 3336,5 (2011);* 3320,3 (2012);* 3307,8 (2013);* 3292,4 (2014).
Според пописот на населението во 2001 година, во Днепропетровската Област живеат најмногу Украинци (79,3%), а останатите се Руси, Белоруси, Евреи, Ерменци.
Златен прстен

Златен прстен претставува македонска литературна награда за творечки опус и високи креативни дострели на книжевен план, што ја доделуваат издавачката куќа „Феникс“ и Фондацијата „Македонија презент“ од Скопје. Прв историски добитник бил Милан Ѓурчинов.
1 Лауреати
Досегашни добитници на „Златен прстен“ се Милан Ѓурчинов, Петре Бакевски, Светлана Христова - Јоциќ и
Година, Добиник, Опис
2003, Владислав Бајац, за творечки опус
2004, Фиона Самсон, за творечки опус
2005, Момо Капор, за творечки опус
2007, Ева Рас, за творечки опус
2008, Васил Тоциновски, за неговото богато, разновидно и содржајно творештво
2009, Ферид Мухиќ, за неговото богато, разновидно и содржајно творештво
2010, Радомир Андриќ, за книжевен творечки опус
2011, Петар Опачиќ, заслужен за афирмација на македонската книжевност во Хрватска, како и за продлабочување на македонско-хрватските културни и други врски
2012, Веле Смилески, за неговите најнови поетски книги и критичко-есеистички дела
2013, Душица Илин, за досегашен творечки опус
Борислав Павловски, за досегашен творечки опус
Тодор Чаловски, за досегашен творечки опус
2014, Јордан Плевнеш, за досегашен творечки опус
Ристо Василевски, за досегашен творечки опус
Сергеј Ѕуба, за досегашен творечки опус
Тетјана Ѕуба, за досегашен творечки опус
2015, Раде Силјан, за досегашен творечки опус
Аднан Озер, за досегашен творечки опус
2016, Санде Стојчевски, за досегашен творечки опус
Ненад Груичиќ, за досегашен творечки опус
Зорица Арсиќ Мандариќ, за досегашен творечки опус
Радомир Улјаревиќ, за досегашен творечки опус
Јованка Стојчиновиќ Николиќ, за досегашен творечки опус
2017, Виктор Б. Шеќеровски, за досегашен творечки опус
2 Поврзано
*Гоце Делчев;
*Прозни мајстори - прозна награда на фондацијата и ИК Феникс;
*Македонска книжевна авангарда - награда за ново авангардно книжевно творештво;
*Струшко изгрејсонце - награда за најдобра книга за деца и млади од македонски автор;
*Гоцева мисла - меѓународна награда за културен натпревар меѓу народите;
*Ана Франк - меѓународна наградаза врвни остварувања на планот на литературата за деца и млади;
Тина Мазе

Тина Мазе (|Tina Maze, родена 2 мај 1983) — алпска скијачка од Словенија.
Во текот на кариерата остварила седумнаесет победи во светскиот куп; дванаесет во велеслалом, две во комбинација, и по една во спуст, супервелеслалом и слалом. На Зимските олимписки игри 2010 во Ванкувер, освоила две сребрени медали; во велеслалом и супервелеслалом. Тоа е и најголемиот успех на словенскиот зимски спорт во историјата на Зимските олимписки игри, затоа што до тогаш успеале да освојат пет бронзени медали. На светските првенства, има сребрен медал во велеслалом од светското првенство 2009, златен медал во велеслалом од првенствпто во 2011 и златен медал во супервелеслалом од светското првенство во 2013 година.
1 Животопис
Кога Тина имала само една година таа и нејзините родители се преселиле во Превалје. На три години научила да скија во нејзиниот роден град и околните ридови и падини. Таа исто така тренирала одбојка и студирала пијано. Откако завршила основно училиште таа се запишала во гимназија во „Равне на Корушка“.
Оберес Гератал

Оберес Гератал (|Oberes Geratal) — поранешна општинска заедница во округот Илм, во Тирингија, Германија. Седиштето на општинската заедница било во Грефенрода. Била распуштена во јануари 2019 година.
Општинската заедница Оберес Гератал се состоела од следниве општини:
# Франкенхајн
# Гелберг
# Гешвенда
# Госел
# Грефенрода
# Либенштајн
# Плауе
Златен Дедал

Златен Дедал претставува награда за високи достигнувања во областа на аудиовизуелните уметности, која ја доделува Универзитетот за Аудиовизуелни Уметности ЕСРА од Скопје. Доделувањето на наградите традиционално се одржува во Кинотеката на Македонија.
1 Лауреати
Година, Добиник, Занимање, Образложение
2009, Ѓорѓи Василевски, филмолог, за животно остварување
Ристо Стефановски, театролог, за животно остварување
Вања Лазарова, музички интерпретаор, за животно остварување
Благоја Дрнков, фотограф, за животно остварување
2010, Мери Бошкова, глумица, за високи достигнувања во областа на аудиовизуелните уметности
Дарко Марковиќ, карикатурист, сатиричар и аниматор, за високи достигнувања во областа на аудиовизуелните уметности
Зафир Хаџиманов, кантавтор и шансониер, за високи достигнувања во областа на аудиовизуелните уметности
Иван Ивановски, театарски критичар и публицист, за високи достигнувања во областа на аудиовизуелните уметности
Есма Реџепова, пејачка, за високи достигнувања во областа на аудиовизуелните уметности
2 Поврзано
* ЕСРА.
Морски ѕвезди

Морски ѕвезди — иглокожи кои припаѓаат на класата Астероидеа. Името морска ѕвезда во суштина се однесува на членовите на класата Астероидеа.
1 Градба на телото
Повеќето од морските ѕвезди имаат пет краци кои излегуваат од средниот дел на телото (плочи). Постојат врсти и со поголем број краци. Краците се најшироки на местото каде што се сретнуваат со плочата. Горната страна на ѕвездите често се живи бои, уснената страна им е свртена спрема дното. На кожата на ѕвездата се наоѓаат подвижни и неподвижни боцки и штипалки.
2 Исхрана
Морските ѕвезди се хранат со животинска храна. Поситниот плен го повлекуваат по телото, а поголемиот плен, на пример школки, ракови, ежови, преку устата го внесуваат во стомакот.
3 Морската ѕвезда како тема во уметноста и во популарната култура
* „Како се родила морската ѕвезда“ — кус расказ за деца на ангискиот писател Доналд Басет од 1967 година.* „Морска ѕвезда“ — песна за деца на хрватскиот поет Григор Витез.* „Морска ѕвезда“ (англиски: ''Starfish'') — албум на австралиската рок-група ''The Church'' од 1988 година.* „Морска ѕвезда“ (англиски: ''Star fish'') — песна на американската панк-рок група Бикни Кил (''Bikini Kill'') од 1993 година.
Франкенхајн

Франкенхајн (|Frankenhain) — село и поранешна општина во округот Илм, во сојузната покраина Тирингија, Германија. Од 1 јануари 2019 година претставува дел од општината Гератал.
Добро е позната по нејзиниот клуб за биатлон. Позната биатлонка е Катрин Апел.
1 Географија
1.1 Местоположба
Франкенхајн се наоѓа на крајниот западен дел од округот Илм.
1.2 Соседни места
Местото се граничи со следниве места почнувајќи од север: Кравинкел, Либенштајн, Грефенрода, Оберхоф и Луизентал.
Гелберг

Гелберг (|Gehlberg) — село и поранешна општина во округот Илм, во сојузната покраина Тирингија, Германија. Од 1 јануари 2019 година претставува дел од слободниот град Зул.
1 Географија
Гелберг се наоѓа на северниот раб од Тириншката Шума помеѓу долините на Вилде и Цаме Гера. Местото се наоѓа на височина од 680 до 750 метри. Кон селото припаѓа и местото Гелбергер Грунд. Западно од местото се наоѓа Шнекопф („Снежна Глава“), втор највисок врв во Тирингија.
1.1 Соседни места
Гелберг се граничи со следниве места, почнувајќи од север: Гератал, Елгерсбург, Илменау (сите во округот Илм), Шмидефелд на Ренштајг, Голдлаутер-Хајдерсбах, Зул (сите во градот Зул) и Оберхоф (округ Шмалкалден-Мајнинген).
Од најблиското место Грефенрода е оддалечен 10 километри, со што Гелберг е едно од најизолираните места во Германија.
Випфратал

Випфратал (|Wipfratal) — поранешна општина во округот Илм, во сојузната покраина Тирингија, Германија. Од 1 јануари 2019 година претставува дел од градот Арнштат.
Општината се наоѓала помеѓу трите големи градови во округот: Арнштат на север, Илменау на југ и Штатилм на исток. Била основана во 1994 година и опфаќала дванаесет единици, од кои Марлисхаузен била најголема. Сепак, седиштето на општинската управа била во селото Бранхевинда. Надлежна општина била окружниот град Арнштат.
Општината била именувана по реката Випфра, на која се наоѓале седум од дванаесетте единици.
0.1 Географија
Општината се наоѓала помеѓу Тириншката Котлина на север и Тириншката Шума на југ на височина од 319 метри.
0.2 Соседни општини
Општината се граничела со следниве општини (почнувајќи од север, надесно): Алкерслебен, Беслебен-Вилерслебен, Штатилм, Илменау, Плауе, Арнштат и Дорнхајм.
0.3 Општински единици
Општината била составена од следниве единици:
Единица, Жители2013, Површина, Височина, Прво споменување, unsortable
Бранхевинда, 153, 3,33 км², 387 м, 876
Данхајм, 267, 6,47 км², 377 м, 750
Етишлебен, 148, 3,49 км², 312 м, 750
Гербицхаузен, 116, 1,62 км², 341 м, 1186
Хаузен, 176, 1,67 км², 332 м, 932
Кетмансхаузен, 89, 2,01 км², 414 м, 1450
Марлисхаузен, 1210, 7,74 км², 319 м, 750
Нојрода, 201, 5,12 км², 402 м, 1378
Рајнсфелд, 174, 5,49 км², 448 м, 1209
Рода, 62, 2,81 км², 340 м, 1239
Шмерфелд, 96, 2,99 км², 430 м, 1303
Випфра, 172, 5,06 км², 402 м, 1348
1 Галерија
Во сите места постојат селски цркви.
Госел

Госел (|Gossel) — село и поранешна општина во округот Илм, во сојузната покраина Тирингија, Германија. Од 1 јануари 2019 година претставува дел од општината Гератал.
1 Географија
1.1 Местоположба
Госел се наоѓа на истоименото плато на височина од 500 метри. Во северниот дел се наоѓа долината Јонас.
1.2 Соседни места
Госел се граничи со следниве места, почнувајќи од север: Амт Ваксенбург, Арнштат, Плауе, Либенштајн, Кравинкел и Велфис.
Гешвенда

Гешвенда (|Geschwenda) — село и поранешна општина во округот Илм, во сојузната покраина Тирингија, Германија. Од 1 јануари 2019 година претставува дел од општината Гератал.
1 Географија
1.1 Местоположба
Гешвенда се наоѓа на северниот раб од Тириншката Шума на околу 470 метри височина. Низ местото тече потокот Вирбах.
1.2 Соседни места
Гешвенда се граничи со следниве места, почнувајќи од север: Либенштајн, Ангелрода, Гераберг и Грефенрода.
Либенштајн

Либенштајн (|Liebenstein) — село и поранешна општина во округот Илм, во сојузната покраина Тирингија, Германија. Од 1 јануари 2019 година претставува дел од општината Гератал.
1 Географија
1.1 Местоположба
Либенштајн се наоѓа во долината на Вилде Гера помеѓу Плауе и Грефенрода. Во Либенштајн се влева Гисел во Вилде Гера.
1.2 Соседни места
Либенштајн се граничи со следниве места, почнувајќи од север: Госел – Плауе – Ангелрода – Гешвенда – Грефенрода – Франкенхајн – Кравинкел.
Касиопеја Наумоска

Касиопеја Наумоска (родена во ) — македонска сликарка.
1 Животопис
Наумоска е родена во 1968 година во Скопје. Ликовна академија завршила во Скопје. Рализирала над 20 самостојни изложби во и вон Македонија (состојба 2012).
2 Награди
*1997 КИЦ, Мал формат, награда од публика
*2001 Награда за плакат
*2003 Награда за сликарство “Петар Мазев“, ДЛУМ
*2009 – Мал формат, КИЦ, награда „Коце Мазев“
*2011 – акварел, во организација на општина Карпош
Грефенрода

Грефенрода (|Gräfenroda) — село и поранешна општина во округот Илм, во сојузната покраина Тирингија, Германија. Од 1 јануари 2019 година претставува дел од општината Гератал.
Општината претставувало административно седиште на општинската заедница Оберес Гератал, а денес во нејзе се наоѓа општинската администрација на општината Гератал.
1 Географија
1.1 Местоположба
Грефенрода се наоѓа на околу 400 метри во долина на Вилде Гера, кое е најголемо место без градски права во округот Илм, а е четврто најголемо место во округот по број на жители. Местото е долго пет километри и е најдолго село во округот.
1.2 Соседни места
Местото се граничи со следниве емста: Либенштајн, Гешвенда, Гераберг, Гелберг, Оберхоф и Франкенхајн.
Вамејски јазик

Вамејскиот (Konyagi) е сенегамбиски јазик. Јазикот е дел од поголемото јазично семејство на нигер-конгоански јазици. Јазикот се зборува претежно во Сенегал од околу 18.400 лица, но и во Гвинеја од околу 5.270 жители. Јазикот се пишува на латиница.
1 Поврзано
* Нигер-конгоански јазици
* Сенегамбиски јазици
Басарски јазик

Басарскиот, или познат како онијански, е сенегамбиски јазик. Овој јазик е дел од поголемото семејство на нигер-конгоански јазици. Јазикот се зборува претежно во Сенегал од околу 13.300 луѓе. Јазикот се пишува со латиница. Покрај во Сенегал, јазикот се зборува и во Гвинеја од околу 8.600 луѓе и во Гвинеја-Бисао од околу 510 лица.
1 Поврзано
* Сенегамбиски јазици
* Бедички јазик
Бедички јазик

Бедичкиот (''Ménik''), или познат како бандански, е сенегамбиски јазик. Јазикот се зборува во Сенегал и Гамбија. Јазикот е дел од поголемото јазично семејство на нигер-конгоански јазици. Јазикот го зборуваат околу 3.380 лица.
1 Поврзано
* Басарски јазик
* Сенегамбиски јазици
Бјафадски јазик

Бјафадскиот е сенегамбиски јазик кој се зборува во Гвинеја-Бисао од околу 44.900 жители. Јазикот е дел од поголемото јазично семејство на нигер-конгоански јазици. Јазикот е најсроден со бадјарскиот јазик. Јазикот има силно влијание од мандинка.
1 Поврзано
* Нигер-конгоански јазици
* Сенегамбиски јазици
Зора зад аголот (роман)

„Зора зад аголот“ - роман од македонскиот писател Димитар Солев. Првото печатено издание било објавено во 1984 година.
Жанровски погледнато, ова романескно остварување припаѓа на т.н. „модернистичка струја“ во современата македонска книжевност. Стилот на пишување е исплетен со благ хумор и иронија, преку кои авторот имал намера не да ги жигоса, туку да ги разобличи лажните политички, социјални и морални вредности. Главните ликови се луѓе од секојдневието, чии анонимни животни драми се уметнички обработени и преку нив на уникатен начин е претставена тогашната градска атмосфера и менталитетот на скопјани.
Со текот на времето, оваа книга станала парадигма за успешно пренесениот дух и претстава на едно скопско боемско милје. Добар дел од ликовите се познајници на Солев, кои и самите се препознале во романот.
1 Историска позадина
Овој роман е современа хроника за градот Скопје во втората половина на XX век. Местото околу кое се развива сижејното дејство е кафеаната „Зора“, сместена во населбата Дебар Маало. „Зора“ е местото каде се евоцираат спомените за повоено Скопје. Следејќи ја судбината на кафеаната од нејзиното отворање до нејзиното рушење, раскажувачот ги следи судбините на мноштвото ликови кои дефилираат таму. Во богатата галерија на ликови среќаваме сликари, келнери, молери, студенти, професори, пропаднати поети, итн.
2 Раскажувачка постапка
Раскажувачот е персонален, т.е. преку устата на раскажувачот зборува самиот Димитар Солев. Тој ни дава автентични податоци кои не ни се претставени директно, туку преку еден вид филтер (скршеното огледало на перископот). Перископот во делото е направа за градење на ликовите. Прикажаната слика не е верна на оригиналот, што всушност е една скриена мисла во романот, дека секое прераскажано случување во животот не е целосно и прецизно доловено како првично настанатото. Зборовите на раскажувачот се луцидни и проникливи, неговиот стил на изразување има за цел што посовршено да го наслика портретот на малите луѓе со „големи“ животни приказни. Солев ни претставува неважни теми и ликови, сакајќи да покаже дека и од навидум безначајни нешта може да се создаде големо уметничко дело.
3 Поврзано
* Димитар Солев
* Современа македонска книжевност
Бадјарски јазик

Бадјарскиот е сенегамбиски јазик. Јазикот се зборува во Гвинеја од околу 6.300 лица, во Гвинеја-Бисао од околу 4.580 жители и во Сенегал од околу 1.850 жители. Јазикот се пишува со латиница. Овој јазик е најсроден со бјафадскиот јазик.
1 Поврзано
* Нигер-конгоански јазици
* Сенегамбиски јазици
Премиер на Сингапур

Премиерот на Сингапур e шеф на владата на Република Сингапур. На функцијата доаѓа откако претседателот на државата ќе назначи пратеник кој, по негово наоѓање, ќе има највеќе доверба во парламентот.
Функцијата е создадена во 1959 г, и првиот премиер е назначен од страна на тогашниот управник (гувернер) Јанг ди-Пертуан Негара со добивањето на самоуправен статус во рамките на Британската Империја. Звањето „премиер“ останало непроменето по обединувањето на Федерацијата Малезија, Саравак и Британско Северно Борнео, кога сојузна држава на Малезија од 1963 до 1965 г. и по осамостојувањето во 1965 г.
Прв носител на функцијата е Ли Куан Ју, од нејзиното основање во 1959, па сè до 1990 г. По него, на функцијата застанал Го Чок Тонг, а Ли Ју ја добил титулата „виш министер“ (''Senior Minister'') во службата на премиерот. Го се повлекол во 2004 г. и на негово место дошол синот на Ли Куан Ју, Ли Сјен Лунг. Тогаш титулата виш министер му припаднала на Го, а Ли бил прогласен за „министер-ментор“.
1 Список на премиери на Сингапур
2 Поврзано
* Претседател на Сингапур
* Политика на Сингапур
Чубрика

Чубрика или чубрица (науч. ''Satureja'') — род на ароматични растенија од семејството на усноцветните (''Lamiaceae''), сродни на рузмаринот и мајчината душичка. Постојат околу 30 видови, од кои најважни се градинарската и планинската чубрика.
1 Опис
Овие растенија потекнуваат од топлите умерени подрачја и може да бидат едногодишни или повеќегодишни. Се јавуваат во облик на ниски билки и полугрмушки, со висина од 15–50 см.
Листовите се долги 1-3 см. Цветови се распоредени кружно околу стебленцето, а по боја се бели до розово-виолетови.
2 Екологија и одгледување
Чубриката е храна за ларвите на некои видови пеперутки и молци. Гасениците на молецот ''Coleophora bifrondella'' се хранат исклучиво со планинската чубрика (''S. montana'').
Покрај ова, растенијата се одгледуваат и за украс, при што бараат сончевина и добро исцедена почва.
3 Македонски ендем
Како ендемска во Македонија се јавува Адамовиќевата чубрика (''Satureja adamovicii''), и тоа само во клисурата на реката Раец.
4 Употреба
Градинарската и планинската чубрика се користат како додаток во кулинарството. Позастапена во кујните е градинарската, но ја има само на лето. Планинската чубрика е зимзелена и расте повеќе години.
Градинарската чубрика се користи како зачин во традиционалната македонска кујна, за добивање на додатоци како „к’цана сол“ и како додаток во грав. Во Италија е присутна исто така како додаток за гравот, во романската кујна е застапена како зачин за сарми, во манџите во француската кујна.
Од ''S. douglasii'' или јерба буена (шпан. ''yerba buena'' = „добра билка“) на западот на САД се прави билен чај.
5 Некои видови
*''Satureja adamovicii'' - Адамовиќева чубрика, македонски ендемит
*''Satureja acinos''*''Satureja alpina''*''Satureja coerulea''*''Satureja cuneifolia''*''Satureja douglasii'' – јерба буена (syn. ''S. chamissonis'')
*''Satureja gillesii''*''Satureja hortensis'' – градинарска чубрика или само чубрика*''Satureja mexicana''*''Satureja montana'' – планинска чубрика или вресак
*''Satureja multiflora'' – чилеанска чубрика
*''Satureja palmeri''*''Satureja rumelica''*''Satureja spicigera''*''Satureja subspicata''*''Satureja thymbra''*''Satureja viminea'' – извиена чубрика
*''Satureja viminea''*''Satureja vulgaris'' – обична чубрика, див босилек
Рихајмер Берг

Рихајмер Берг (|Riechheimer Berg) — општинска заедница во округот Илм, во сојузната покраина Тирингија, Германија. Седиштето на општинската заедница е во селото Кирххајм, кое не е дел од самата општинска заедница.
Општинската заедница Рихајмер Берг се состои од следниве општини:
# Алкерслебен
# Беслебен-Вилерслебен
# Дорнхајм
# Елебен
# Елкслебен
# Остхаузен-Вилферсхаузен
# Вицлебен
Сенегамбиски јазици

Сенегамбиските јазици сочинуваат подгрупа на нигер-конгоанските јазици. Јазиците се зборуваат на територијата од Сенегал до Гвинеја, вклучувајќу ги и Мавританија и Гвинеја-Бисао. Поради историската миграција, еден од сенегамбиските јазици (фуланскиот) се зборува на уште поголема територија, односно на териоријата на Сахел. Најголем јазик од оваа група е волофскиот, а потоа следуваат фуланскиот и серерскиот.
1 Наводи
*David Sapir, 1971. "West Atlantic: an inventory of the languages, their noun-class systems and consonant alternation". In Sebeok, ed, ''Current trends in linguistics,'' 7: ''linguistics in sub-Saharan Africa.'' Mouton, 45–112
*Guillaume Segerer & Florian Lionnet 2010. . ''Language Isolates in Africa'' workshop, Lyon, Dec. 4
2 Поврзано
* Нигер-конгоански јазици
* Западна Африка
Беслебен-Вилерслебен

Беслебен-Вилерслебен (|Bösleben-Wüllersleben) — општина во округот Илм, во сојузната покраина Тирингија, Германија.
1 Географија
1.1 Местоположба
Беслебен-Вилерслебен се наоѓа околу 10 километри источно од окружниот град Арнштат на Хесенбах.
1.2 Соседни општини
Почнувајќи од север, општината се граничи со следниве општини: Алкерслебен, Остхаузен-Вилферсхаузен, Вицлебен, Штатилм и Арнштат.
1.3 Општински единици
Беслебен-Вилерслебен била создадена на 1 јануари 1967 одина со спојување на двете самостојни општини Беслебен со околу 400 жители и Вилерслебен со околу 290 жители, кои денес претставуваат општински единици.
Алкерслебен

Алкерслебен (|Alkersleben) — општина во округот Илм, во сојузната покраина Тирингија, Германија.
1 Географија
1.1 Местоположба
Алкерслебен се наоѓа на реката Випфра, помеѓу Етишлебен на југ и Елкслебен на север, шест километри источно од окружниот град Арнштат. Реката Випфра тече низ селото во насока југ-север.
1.2 Соседни општини
Почнувајќи од север, општината се граничи со следниве општини: Елкслебен, Елебен, Остхаузен-Вилферсхаузен, Беслебен-Вилерслебен, Дорнхајм, Арнштат и Амт Ваксенбург.
Вицлебен

Вицлебен (|Witzleben) — општина во округот Илм, во сојузната покраина Тирингија, Германија.
1 Географија
1.1 Местоположба
Вицлебен се наоѓа 14 километри источно од градот Арнштат.
1.2 Соседни општини
Општината се граничи со следниве општини (од север, надесно): Остхаузен-Вилферсхаузен, Кранихфелд, Штатилм и Беслебен-Вилерслебен.
1.3 Општински единици
Општината Вицлебен е составена од следниве единици:
* Ахелштет (184 жители)
* Елихлебен (242 жители)
* Вицлебен (281 жител)
Дорнхајм

Дорнхајм (|Dornheim) — општина во округот Илм, во сојузната покраина Тирингија, Германија.
Главна знаменитост во селото е црквата, каде композиторот Јохан Себастијан Бах се венчал во 1707.
1 Географија
1.1 Местоположба
Дорнхајм се наоѓа околу четири километри источно од окружниот град Арнштат на Волфсбах.
1.2 Соседни општини
Почнувајќи од север, општината се граничи со следниве општини: Арнштат и Алкерслебен.